Chris Lamprecht 90 jaar Huldigingskonsert – Heyevent.co.za
Sondag 8 Oktober 15:00
www.brooklyntheatre.co.za - (012) 460 6033
Gerrit Jordaan (orrel)
Landi Schaap (klavier)
Charl Lamprecht (ghitaar)
Renette Bouwer (sopraan)
UJ koor o.l.v Renette Bouwer
Dit is vir Brooklyn Teater ’n besonderse voorreg om ’n een van die groot Afrikaanse musiekgeeste te vereer met ’n huldigingskonsert in sy 90ste lewensjaar. Die eerste helfte van die konsert bevat ’n keur van instrumental werke, terwyl die 2de helfte aangebied ...
Dit is vir Brooklyn Teater ’n besonderse voorreg om ’n een van die groot Afrikaanse musiekgeeste te vereer met ’n huldigingskonsert in sy 90ste lewensjaar. Die eerste helfte van die konsert bevat ’n keur van instrumental werke, terwyl die 2de helfte aangebied word deur die UJ Koor met ’n program van sy koorwerke, asook werke van ander komponiste.
Orrel vir hierdie uitvoering word trots gebord deur Allen Orrels Suid-Afrika in samewerking met Musica Instruments
Thank you to Pieter Van Den Berg
Christian Engelbertus Lamprecht is op 1 Oktober 1927 in Bloemfontein gebore. Hy matrikuleer aan die Hoërskool Sentraal en behaal in 1948 die graad B. Mus aan die Universiteit van Stellenbosch. Hy verwerf ook sy Voordraerslisensiate in klavier, orrel en sang aan aan die Universiteit van Suid-Afrika.
Tydens sy studietyd oorsee het hy aanvanklik in Wene orrel- en sanglesse gehad en repetisies van die Weense Seunskool bygewoon. Hy spesialiseer in kerkmusiek aan die Westfälische Kirchenmusikschule in Herford, Duitsland, asook in komposisie, koorleiding en sang. Gedurende dié tydperk, publiseer hy sy eerste orrelkoraalvoorspele Gaan Deur Sy Poorte (Dertien koraalvoorspele vir orrel, 1955) in Duitsland.
‘n Groot aantal van sy orrelkoraalvoorspele is in 2010 in die bundel God het ek Lief gepubliseer. Ander orrelkoraalvoorspele is in verskillende bundels van die Suid-Afrikaanse Kerkorreliste Vereeniging opgeneem.
Hy behaal die graad M. Mus in 1973 aan die Universiteit van Pretoria. Die verhandeling was ‘n komposisie genaamd Boerefeeskantate vir orkes, koor en konsertina.
As musikoloog lewer hy ‘n groot bydrae op die gebied van die Afrikaanse volksmusiek. As deel van sy pligte in die Departement Kultuursake deurkruis hy Suid-Afrika en Namibië en teken ‘n verrassende aantal (ongeveer 800) Afrikaanse volksmelodieë op. Hiervan word 250 in sy verwerkte vorm met kitaarbegeleiding deur die SAUK opgeneem en uitgesaai in die programreeks Dit Kom Van Ver Af (1970 – 1975). In die FAK sangbundel van 1979 verskyn 52 verwerkings van volksliedjies en twee nuwe komposisies van hom. In Unisa se eksamenbundels vir die graadeksamens (1979) is heelparty van sy klavierstukke ingesluit.
Ná sy aftrede as hoof van UP se musiekdepartement in 1987 gaan hy voort met sy skeppingswerk en lê hy hom veral toe op komposisie en verwerkings. Vanaf sy eerste publikasie, die bekende Blou Boekie, Wie het ek buiten U in 1960, tot sy latere groter werke ná sy aftrede getuig van sy toewyding en liefde vir kerkmusiek. Immanuel, Golgota, Rabboeni en Emmaus gaan onderskeidelik oor die geboorte, kruisiging en opstanding van Jesus. Emmaus is o.a. bekroon as die beste koorkomposisie vir die ATKV Applous Kompetisie in 2015. Verskeie toekennings word oor die jare aan hom toegeken, waarvan hy die mees onlangse Andrew Murray FAK prys vir gewyde musiek in 2016 ontvang. Sedert 2016 word die volledige lys van al sy komposisies digitaal gepubliseer.
Sondag 8 Oktober:
Blok A (Volw) - R200	Blok B (Pens) - R160
Blok A (Volw) - R185	Blok B (Pens) - R130
Kinders/Skoliere/Studente - R100